
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea  şi completarea Legii nr. 571/2003 privind Codul fiscal, cu modificările şi completările ulterioare cu care comisia noastră a fost sesizată în fond cu adresa Biroului Permanent nr. PL.x. 413  din  2 mai  2006.
	PREŞEDINTE,

Mihai Nicolae Tănăsescu

RAPORT

asupra propunerii legislative pentru modificarea  şi completarea 
Legii nr. 571/2003 privind Codul fiscal, cu modificările
 şi completările ulterioare
Cu adresa nr. PL.x 413 din 2 mai 2006, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă pentru modificarea  şi completarea Legii nr. 571/2003 privind Codul fiscal, cu modificările şi completările ulterioare.

La întocmirea raportului s-au avut în vedere avizele favorabile ale Consiliului Legislativ şi Comisiei juridice, de disciplină şi imunităţi.
Guvernul nu susţine adoptarea propunerii legislative.
Prezenta propunere legislativă  are ca obiect de reglementare modificarea art. 116 din Legea nr. 571/2003 privind Codul fiscal care se referă la reţinerea impozitului din veniturile impozabile obţinute de nerezidenţi.
 Astfel se propun următoarele:

·   impozitul datorat de nerezidenţi pentru veniturile impozabile obţinute din România se calculează, se reţine şi se varsă la bugetul de stat, de către instituţia financiară care efectuează transferul respectiv;

· modificarea cotei de impozitare pentru dobânzile la depozite la termen, certificate de depozit şi alte instrumente de economisire la bănci şi la alte instituţii de credit de la 10% la16%;
·  modificarea cotei de impozitare aplicabilă altor venituri impozabile obţinute în România – cu excepţia celor obţinute din jocuri de noroc de la 15% la 16%.
Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat 25 deputaţi, din totalul de 26 membri ai comisiei.

Raportul comisiei a fost adoptat cu  unanimitate de voturi. 
Propunerea legislativă a fost respinsă de Senat în şedinţa din data de 26 aprilie 2006.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
In urma dezbaterii propunerii legislative pentru modificarea  şi completarea Legii nr. 571/2003 privind Codul fiscal, cu modificările şi completările ulterioare, în şedinţa din data de 07.06.2006 , comisia propune respingerea deoarece urmează să se dezbată proiectul de act normativ pentru modificarea şi completarea Legii nr. 571/2003 privind Codul fiscal, cu modificările şi completările ulterioare iar prevederile prevăzute în prezenta propunere legislativă vor a fi analizate pentru a fi preluate, dacă este cazul, în noul act normativ.
	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


              Expert parlamentar:
              Ene Giorgiana

